paragraph_text: Tendulkar se počeo baviti kriketom od svoje jedanaeste godine, debitirajući 15. studenog 1989. protiv Pakistana u Karachiju kada mu je bilo šesnaest, te je nastavio predstavljati Mumbai u zemlji i Indiju u inozemstvu gotovo dvadeset i četiri godine. On je jedini igrač koji je postigao stotinu međunarodnih centurija, prvi udarač koji je postigao dvostruke centurije u ODI-jima, rekorder za najveći broj trčanja u testovima i ODI-ima i jedini igrač koji je postigao više od 30 000 trčanja u međunarodnom kriketu. Kolokvijalno je poznat kao „Little Master” ili „Master Blaster”.<ref><https://timesofindia.indiatimes.com/sports/cricket/news/this-day-that-year-master-blaster-sachin-tendulkar-makes-his-test-debut/articleshow/61653422.cms Preuzeto 13. studenog 2022. Godine 2001. Sachin Tendulkar postao je prvi čovjek koji je završio 10 000 ODI trčanja u svojih 259 nastupa. Godine 2002., na polovici njegove karijere, „Wisden Cricket Almanac” ga je svrstao na drugo mjesto među najboljim testnim udaračima svih vremena, iza Dona Bradmana, i kao drugog najvećeg ODI udarača svih vremena, iza Viva Richardsa.